Lleuger repunt: Catalunya suma 100 nous morts per coronavirus als hospitals en 24 hores | NacióManresa
El Departament de Salut informa de 1.257 nous positius
per Carles Bellsolà , 11 d'abril de 2020 a les 00:19 |
Catalunya ha experimentat aquest divendres un lleuger repunt en el nombre de víctimes mortals diàries per coronavirus als hospitals catalans. Si dijous es registrava la xifra més baixa des del 23 de març, amb 83 morts, avui aquesta ha augmentat fins als 100. A aquesta xifra cal sumar-hi les 160 morts registrades en residències d'avis, que també han augmentat, tot i que moderant l'increment respecte al dia anterior.
La dada no obstant, manté la tendència a la baixa iniciada el passat cap de setmana, lluny dels rècords negatius dels dies immediatament anteriors, quan s'havien superat amb escreix els 200 morts, i especialment lluny del rècord negatiu (272 víctimes) del 30 de març. En total, 3.331 persones han perdut la vida des que va arribar la pandèmia a Catalunya.
Pel que fa als nous positius confirmats, se n'han registrat 1.257, notablement per sobre dels 684 del dia anterior, i en la línia de dos dies abans. Des de l'inici de la pandèmia, el territori català ha sumat un total de 32.984 infectats. 5.251 d'aquests són professionals sanitaris. Des de l'arribada de la pandèmia, 2.629 han estat greus, i la xifra s'ha incrementat avui de 47.
Les dades més positives arriben gràcies als 14.298 pacients de Covid-19 que ja han rebut l'alta des de l'inici de la pandèmia. En les últimes hores s'han comptabilitzat 785 persones que han superat la malaltia.
En quant als casos greus,